Ισπανικό κτηματολογικό δίκαιο – Σημεία τομής και διάκρισης με το ελληνικό δίκαιο
Creators: name: Νίκου, Αικατερίνη Γεωργίου
Publisher: name: Aristotle University of Thessaloniki
Year: 2021
Subjects: Ισπανικό κτηματολογικό δίκαιο
Σύστημα δημοσιότητας εμπραγμάτων σχέσεων και δικαιωμάτων επί ακινήτων
Διαδικασίες καταχώρισης, διόρθωσης και επικαιροποίησης των κτηματολογικών δεδομένων
Spanish cadastral law
Publicity system of rights in rem in respect of immovable property
Rrocedures of registration, correction and updating of the cadastral data

description: Αντικείμενο της παρούσας μελέτης αποτελεί το ισπανικό κτηματολογικό δίκαιο και τα σημεία τομείς και διάκρισης του με το αντίστοιχο ελληνικό κτηματολογικό δίκαιο. Στα πλαίσια αυτής της διπλωματικής εργασίας επιχειρείται πιο συγκεκριμένα μια προσπάθεια ανάδειξης των βασικών γραμμών οργάνωσης του ισπανικού κτηματολογικού συστήματος, το οποίο θεμελιώνεται στην αλληλένδετη λειτουργία δύο υπηρεσιών, του Μητρώου Ακίνητης Περιουσίας από τη μια (σύστημα δημοσιότητας εμπραγμάτων σχέσεων και δικαιωμάτων επί ακινήτων), και του Κτηματολογίου Ακίνητης Περιουσίας από την άλλη (τεχνικό - φορολογικό κτηματολόγιο). Ειδικότερα, στο πρώτο κεφάλαιο της παρούσας εργασίας παρατίθεται, ύστερα από μία σύντομη ιστορική αναδρομή, το κανονιστικό πλαίσιο που διέπει το ισπανικό κτηματολογικό σύστημα. Στο δεύτερο κεφάλαιο γίνεται αναφορά στα γενικά στοιχεία του Κτηματολογίου Ακίνητης Περιουσίας (τεχνικό κτηματολόγιο), στις θεμελιώδεις κτηματολογικές αρχές, στο είδος των κτηματολογικών δεδομένων και στο τεκμήριο αληθείας που τα περιβάλλει υπό προϋποθέσεις. Στο τρίτο κεφάλαιο, και πριν από την ανάλυση των διαδικασιών καταχώρισης, διόρθωσης και επικαιροποίησης των κτηματολογικών δεδομένων, που ακολουθεί σε επόμενο κεφάλαιο, κρίθηκε σκόπιμο να γίνει αναφορά στο Μητρώο Ακίνητης Περιουσίας, με σκοπό την ανάδειξη, με τον καλύτερο δυνατό τρόπο, της παράλληλης και άρρηκτα συνδεδεμένης λειτουργίας των ανωτέρω δύο υπηρεσιών, που από κοινού συνθέτουν το ισπανικό κτηματολογικό οικοδόμημα. Στο τρίτο συνεπώς κεφάλαιο, πέρα από τα γενικά στοιχεία που αφορούν στο Μητρώο Ακίνητης Περιουσίας, παρουσιάζονται και αναλύονται οι αρχές που διέπουν το σύστημα δημοσιότητας εμπραγμάτων σχέσεων και δικαιωμάτων επί ακινήτων, η έννοια των εγγραφών και τα τεκμήρια αυτών, ο έλεγχος νομιμότητας και η διαδικασία καταχώρισης, το καθεστώς που διέπει τους καταχωρητές (θεσμός αντίστοιχος με αυτόν τον υποθηκοφυλάκων στην Ελλάδα), η περίπτωση άρνησης της καταχώρισης και τα μέσα προσφυγής κατά της απορριπτικής απόφασης του καταχωρητή, το αντικείμενο ειδικότερα των εγγραφών και των καταχωριστέων πράξεων, οι διαδικασίες διόρθωσης των εγγραφών, αλλά και ειδικότερα θέματα, όπως είναι το δικαίωμα υποθήκης, η κληρονομική διαδοχή κατά το ισπανικό δίκαιο, οι θεσμοί του συμβολαιογράφου και του «αυθεντικού ή δημόσιου εγγράφου», καθώς και ζητήματα τεχνικά, όπως η περίπτωση διαπιστούμενης απόκλισης αναφορικά με το στοιχείο της επιφάνειας του ακινήτου, η ταυτοποίηση του ακινήτου και η χρήση της γεωναφερόμενης γραφικής αναπαράστασης στο Μητρώο («Πιστοποίηση Κτηματολογίου») αλλά και ζητήματα που δεν συναντώνται στο ελληνικό κτηματολογικό δίκαιο, όπως είναι ο «θεσμός της συντονισμένης αναφοράς». Στο τέταρτο κεφάλαιο αναλύονται οι διαδικασίες καταχώρισης, επικαιροποίησης και διόρθωσης των κτηματολογικών δεδομένων, ήτοι των εγγραφών του τεχνικού Κτηματολογίου και ειδικότερα, οι διαδικασίες της δήλωσης και της ανακοίνωσης, της διόρθωσης αποκλίσεων, της Κτηματολογικής Επιθεώρησης, της τακτοποίησης (άλλως κτηματογράφησης), της ανακαίνισης του αγροτικού κτηματολογίου και της κτηματολογικής αποτίμησης. Στη συνέχεια, το πέμπτο κεφάλαιο πραγματεύεται το δικαίωμα πρόσβασης στα κτηματολογικά δεδομένα και στις εγγραφές του Μητρώου Ακίνητης Περιουσίας. Στο τελευταίο και έκτο κεφάλαιο γίνεται αναφορά στη δασική ιδιοκτησία, σύμφωνα με την ισπανική νομοθεσία, και στη διασύνδεση αυτής με το Κτηματολόγιο. Η διπλωματική εργασία ολοκληρώνεται με τον επίλογο - συμπεράσματα. Η προσέγγιση δε και ανάλυση των ανωτέρω ειδικότερων θεμάτων του ισπανικού κτηματολογικού συστήματος ξεδιπλώνεται και παρατίθεται στην παρούσα εργασία παράλληλα και σε σύγκριση με το αντίστοιχο ελληνικό κτηματολογικό δίκαιο, κατ’ εντοπισμό των βασικότερων σημείων τομής και διάκρισης της εθνικής κτηματολογικής νομοθεσίας των δύο χωρών. Η Ισπανία έχει αναμφισβήτητα επιτύχει την οργάνωση ενός κτηματολογικού συστήματος που συνάδει απόλυτα με τις ανάγκες της πολιτείας και της κοινωνίας της και γι’ αυτό το λόγο δικαίως χαρακτηρίζεται ως ένα από καλύτερα κτηματολογικά συστήματα της Ευρώπης
description: The object of the present study is the Spanish cadastral law, comparing the similarities and the differences to the Greek cadastral law. In the context of the present bachelor's thesis, a more specific attempt is made to highlight the basic lines of organization of the Spanish cadastral system, which is based on the interconnected operation of two services: The Property Rights Registry on the one hand (publicity system of rights in rem in respect of immovable property), and on the other hand the Real Estate Cadastre (technical - tax cadastre). In particular, the first chapter of this paper presents, after a brief historical review, the regulatory framework governing the Spanish cadastral system. The second chapter remarks a general reference to the Real Estate Cadastre (technical cadastre), the fundamental cadastral principles, and the type of cadastral data as well as the presumption of truth that surrounds them under certain conditions. In the third chapter, and before the analysis of the procedures of registration, correction and updating of the cadastral data, that follows in the next chapter, it was deemed appropriate the reference to the Property Rights Registry, in order to highlight, in the best possible way, the parallel and inextricable combined operation of the above two services, which together compose the Spanish cadastral edifice. The third chapter therefore, in addition to the general information concerning the Property Rights Registry, refers to the principles governing the system of rights in rem in respect of immovable property, the meaning of the registrations and the legal presumptions of the registered rights, the legality check and the registration procedure, the status governing the registrars, the case of refusal of the registration, the means of appeal against the rejection decision, the object in particular of the registrations and the registration procedures. Furthermore, regards on more specific issues, such as mortgage rights, the hereditary succession under Spanish law, the institutions of the notary and the "authentic or public document", as well as technical issues such as the case of a deviation regarding the element of the surface of the property, the identification of the property and the use of the above-mentioned graphic representation (Cadastral Certification) in the Property Rights Registry, but also issues not found in Greek cadastral law, such as the "institution of coordinated reporting". The fourth chapter analyzes the procedures for registration, updating and correction of the registrations/data of the technical Cadastre and in particular, the procedures of declaration and announcement, the procedure of the correction of discrepancies, the procedure of the Cadastral Inspection, the procedure of the regularization, the procedure of the renovation of the agricultural cadastre and the procedure of the cadastral valuation. Then, the fifth chapter deals with the right of access to the cadastral data and the entries of the Property Rights Registry. Finally, chapter sixth refers to forest ownership, in accordance with Spanish legislation and its interconnection with the Cadastre. The dissertation is completed with the epilogue - conclusions. The approach and analysis of the above specific issues of the Spanish cadastral system is unfolded and presented in the present bachelor's thesis in parallel and in comparison to the corresponding Greek cadastral law, in order to identify the main points of intersection and distinction of the national cadastral legislation of the two countries. Spain has undoubtedly succeeded in organizing a cadastral system that is fully in line with the needs of its state and society and for this reason it is rightly characterized as one of the best cadastral systems in Europe